బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
సినిమా వ్యక్తిని పెళ్లి చేసుకోను: కాజల్
సినీ రంగంలో టాప్ హీరోయిన్‌గా కొనసాగుతున్నా సినిమా వ్యక్తిని మాత్రం పెళ్లి చేసుకోనని చెప్పేసింది కాజల్ అగర్వాల్.  తనను అర్థం చేసుకుని జీవితాంతం కలిసుంటాడని నమ్మకం కుదిరిన వ్యక్తినే పెళ్లి చేసుకుంటానిన చెప్పింది.
Samayam Telugu | Updated:
Jan 25, 2019, 11:39AM IST
సినిమా వ్యక్తిని పెళ్లి చేసుకోను: కాజల్
హైలైట్స్
సినిమా వ్యక్తిని పెళ్లి చేసుకునే ఆలోచన లేదని చెబుతోంది కాజల్
ఇతర రంగానికి చెందిన వ్యక్తినే మ్యారేజ్ చేసుకుంటానని తేల్చిచెప్పింది.
తనను అర్థం చేసుకుని జీవితాంతం తోడుంటే వ్యక్తే జీవిత భాగస్వామిగా కావాలంట.
దశాబ్దానికి పైగా సినీ ఇండస్ట్రీలో కొనసాగుతోంది కాజల్ అగర్వాల్ . 2007లో వచ్చిన ‘లక్ష్మీకళ్యాణం’ చిత్రంతో టాలీవుడ్‌లోకి అడుగుపెట్టిన ఈ ముద్దుగుమ్మ ‘చందమామ’తో తొలి హిట్ కొట్టింది. అక్కడి నుంచి వెనుదిరిగి చూడకుండా స్టార్ హీరోలందరి సరసన నటించి టాప్ హీరోయిన్ రేంజ్‌కి చేరింది. వయసు పెరుగుతున్నా అవకాశాలు సాధించడంలో మాత్రం ఎక్కడా తగ్గడం లేదు. ప్రస్తుతం కమల్‌ సరసన ‘ఇండియన్-2’లో నటిస్తున్న కాజల్ పెళ్లి గురించి తన అభిప్రాయాన్ని చెప్పుకొచ్చింది.
టాలీవుడ్‌లో వయసు మీరుతున్న హీరోహీరోయిన్ల పెళ్లి వార్తలే ఇప్పుడు హాట్‌టాపిక్. ఇందులో ప్రభాస్, అనుష్క ముందు వరుసలో ఉన్నారు. వీరి పెళ్లిళ్ల విషయంలో వచ్చే పుకార్లు అన్నీఇన్నీ కావు. ఇప్పుడు కాజల్‌కు కూడా 30 ఏళ్లు దాటి మూడేళ్లు అవుతున్న కారణంగా ఆమె ఎక్కడికి వెళ్లినా పెళ్లి గురించే ప్రశ్నలు ఎదురవుతున్నాయి. మీరు పెళ్లి ఎప్పుడు చేసుకుంటారు? ఎవరినైనా లవ్ చేస్తున్నారా?, లేక ఇంట్లో సంబంధాలు చూస్తున్నారా? అంటూ మీడియాతో పాటు ఫ్యాన్స్ ఆమెను ఉక్కిరిబిక్కిరి చేస్తున్నారు. ఈ నేపథ్యంలోనే తన పెళ్లి గురించి కాస్త క్లారిటీ ఇచ్చింది కాజల్.
‘నేను పదేళ్లుగా సినీ ఇండస్ట్రీలో ఉన్నా. ఈ రంగంతో ఎంతో అనుబంధం ఉంది. కానీ నేను ఫిల్మ్ స్టార్‌ని మాత్రం పెళ్లిచేసుకోను. సినీ రంగానికి దూరంగా ఉన్న వ్యక్తినే జీవిత భాగస్వామిని చేసుకుంటాను. అయితే అది ఎప్పుడన్నది మాత్రం చెప్పలేదు. అలాంటి వ్యక్తి నాకు పరిచయమై, ఒకరి అభిప్రాయాలు ఒకరు తెలుసుకున్నాక కలిసి బతకగలం అని నిర్ధారించుకున్నాకే పెళ్లిపై ఆలోచిస్తా’ అంటూ చెప్పేసింది టాలీవుడ్ చందమామ. కాజల్ గతంలో ఓ వ్యక్తితో ప్రేమలో పడినట్లు వార్తలు వచ్చాయి. అయితే కొన్ని కారణాల వల్ల ఆ బంధానికి కొంతకాలానికే తెరపడిందని చెబుతుంటారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.